Diari Oficial de la Generalitat Valenciana


Sumari del DOGV 4282, del 01-07-2002 (2002/6997)

RESOLUCIÓ de 15 de juny de 2002, del director general d'Innovació Agrària i Ramaderia, per la qual es delega l'exercici de determinades competències.
-----------------------------------------------------------------------------------------------------------------------------------------------------

### Dades del document

Número de DOGV
:   4282

Data del DOGV
:   01-07-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/6997


Data del document
:   15-06-2002

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Conselleria Agricultura, Pesca i Alimentació
    * delegació de poders
    * competència administrativa
    * administració regional

RESOLUCIÓ de 15 de juny de 2002, del director general d'Innovació Agrària i Ramaderia, per la qual es delega l'exercici de determinades competències. [2002/6997]
  
En l'article 11 del Decret 89/1999, del Govern Valencià, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació, s'atorga al director d'Innovació Agrària i Ramaderia competències en matèria de desenvolupament i millora de les produccions i els mercats ramaders i la sanitat animal.
  
Raons d'eficàcia aconsellen delegar determinades competències d'aquest àmbit a fi d'aconseguir la màxima agilitat en la gestió de la qualificació sanitària de les explotacions ramaderes regulades en el RD 379/1987, de 30 de gener, sobre qualificació sanitària d'explotacions de bestiar boví, el RD 245/1995, de 17 de febrer, pel qual s'estableix el programa nacional de lluita contra la malaltia d'Aujeszky i el RD 324/2000, de 3 de març, pel qual s'estableixen normes bàsiques d'ordenació de les explotacions porcines.
  
Per tot això, i d'acord amb els articles 35 i 68 de la Llei 5/1983, de 30 de desembre, del Govern Valencià, resolc:
  
Article únic
  
Es deleguen els caps dels serveis territorials de la Conselleria d'Agricultura, Pesca i Alimentació a València, Castelló i Alacant, en els àmbits territorials respectius, per a l'exercici de la competència per a la resolució del procediment de qualificació sanitària d'explotacions ramaderes inscrites en la Llista d'Explotacions Ramaderes regulada en el Decret 76/1995, del Govern Valencià, d'acord amb els procediments descrits en la normativa específica promulgada o que es promulgarà al mateix efecte i, en particular, per als procediments descrits en el RD 379/1987, de 30 de gener, sobre qualificació sanitària d'explotacions de bestiar boví, modificat per mitjà del RD 103/1990, de 26 de gener; el RD 245/1995, de 17 de febrer, pel qual s'estableix el programa nacional de lluita contra la malaltia d'Aujeszky, i el RD 324/2000, de 3 de març, pel qual s'estableixen normes bàsiques d'ordenació de les explotacions porcines.
  
DISPOSICIÓ ADDICIONAL
  
Les resolucions que es dicten fent ús d'aquesta delegació indicaran expressament aquesta circumstància i es consideraran dictades per l'òrgan delegador, d'acord amb allò que s'estableix en l'article 68.6 de la Llei 5/1983, de 30 de desembre, del Govern Valencià, i l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
DISPOSICIÓ FINAL
  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.